מראי מקומות מלאכת תופר 3 וטושוע
קטגוריות: ש_ס / יב שבת / מלאכות שהיה והטמנה / הרב משה יפהן / פרק האורג

***מראי מקומות פרק האורג. 3 מלאכת תופר המלאכה וטוש"ע סי' ש"מ ס"ו וס"ז וסי' שי"ז ס"ג.***

**מהו שיעור תופר.** עיין במשנה סוף כלאים פרק ט' משנה י' ובפי' הרמב"ם והר"ש. שם.

**הנה יש לעיין האם רוקם חוט לבגד האם חשיב תופר**. ועיין באו"ז הלכות שבת סי' ס"ז ובראב"יה פרק במה טומנין סי' ר"ו שכתוב שהמשחיל חוט לבגד על מנת לבטלו שם חייב משום תופר דהרי בכלאיים בכהא"ג הוי כלאיים.

**עיין רמב"ם הלכות שבת פ"י ה"ט**. והי"א ובנושאי כלים שם. ועייין בב"י במה שפי' דעתו מה נחשב מותח חוט התפירה אמנם עיין במ"מ דפליג עליו.

עיין רמב"ם פ"י מכלאיים הכ"ד ובכס"מ וברדב"ז ועיין היטב בר"י קורקוס שם.

עיין במנח"ח מלאכת תופר דנסתפק בתופר תפירה אחת במקום אחד בבגד ותפירה אחרת במקום אחר בבגד האם חייב על זה.

**בחילוק שבין מלאכת תופר לקושר** עיין באג"מ או"ח ח"ב סי' פ"ד.

עיין טור ושולחן ערוך סי' ש"מ סעיף ו' בנושאי כלים ובמ"ב.

ועיין שם במה שכתבו סעיף ז' ובנושאי כלים שם. והובא במרדכי סי' שס"ח. וצריך עיון בציור זה הרי אין כאן כלל חיבור החלקים זה לזה אלא הוא רק מקווץ את שרוול הבגד ומדוע יהיה בזה כלל מלאכת תופר.

ועיין שם בשו"ע סעיף י"ד המדבק ניירות וכו' הרי זה תולדת תופר.

עיין קרבן נתנאל פ"ז משבת סק"נ. ועיין בחי' רע"א סי' ש"מ ס"ז ובמ"ב שם סעיף כ"ז. דאסר להדק ב' חלקי בגד זה לזה אם תוחבם בב' תכיפות. ולפי"ז נאסר השימוש בסיכת ביטחון אמנם עיין בחזו"א אור"ח סי' קנ"ו בהוספה שכתב שבכהאי גוונא זה דומה לקרסים או כפתורים. ואין להחמיר בזה כלל עיי"ז.

עיין סי' שי"ז סעיף ג' ברמ"א דהובא שם מחלוקת בענין תפירה שאינה של קיימא האם חייבים עליה או פטורים עליה. ומקור הדין עיין בראב"יה סי' ר"ו ובאו"ז הלכות שבת סי' ס"ה שהביאו בזה מחלוקת האם יש חילוק בין תפירה של קיימא לתפירה שאינה של קיימא. ועיין במרדכי ריש פרק במה טומנין סי' תנ"ז וסי' תנח שהביא את דבריהם. והשו"ע סי' ש"מ הביא רק את שיטות האוסרין בחוט של שרוולים הגם שאינו של קיימא. והרמ"א לא השיג עליו אמנם הדרכי משה בסי' ש"מ ציין לדבריו בסימן שי"ז שהביא מחלוקת לגבי מנעלים משמע שהוא סובר שזה מחלוקת. החזו"א או"ח סי' קנ"ו במכתב לסי' ש"מ סובר דדעת הרמ"א לאסור בזה. ועיין ספר תהילה לדויד שסבר דהרמ"א הקל בזה רק לגבי קורע ולא לגבי תופר. ועיין בב"י בסי' שי"ז דהביא את הדין של מנעלים וכתב שאין להקל בזה בפני עם הארץ משמע שהוא מודה שמעיקר הדין אין לזה שם תפירה.

**האם בדבר קשה שייך בו תפירה** עיין בביאור הלכה סי' ש"מ סי"ד ד"ה הרי זה. ועיין בשכ"כ פרק ט' הערה עז שחולק עליו.

**תוית של מכבסה המחוברת לבגד ע"י סיכת הידוק.** אם זה במקום שרגילים להסירה מיד לכתחילה להסירה לפני שבת. אמנם לא לעשות כן לפני עם הארץ וזה שייך למה שהובא לעיל מהרמ"א בסי' שי"ז ואם הדרך להשאיר לכמה ימים יש לאסור.

**הדבקת חיתולים**, השאלה מתחלקת לג' חלקים א. פתיחת המדבקות המקופלות וזה כשפותח את החיתול להלביש על התינוק. עיין בשש"כ ח"ג פרק לה הערה ס"ג שהתיר משום שחשיב כמו בקשירה שקושר עד שיבוא בעה"ב והגריש"א אסר עיין אורחות שבת פי"א הערה מו. ב. הדבקת המדבקות על גבי החיתול. בזמן הנתינה על גוף התינוק. ויש לדון דכיוון שהדרך לפתוח ולסגור דומה לכפתור.

בזמן הסרת החיתול שמדביק ומשליך לאשפה יש לדון דאז כמו תפירה גמורה דזה נשאר במצב הזה. ויש שדנו שכיוון שצורך הסגירה היא רק לזמן קצר עד שישליכו אותו באשפה הגם שהוא נשאר במצב זה יש לדונו כתפירה לזמן ויש לדון בזה.